
Linnavara võõrandamine (kinnistu Raudsilla tn 1, Narva)
1. Asjaolud ja menetluse käik
Narva Linna Arenduse ja Ökonoomika Ameti (registrikood 75029524) bilansis on kinnistu Narvas aadressil Raudsilla tänav 1, katastritunnus 51101:007:0032, kinnistusregistriosa nr 3404709, maa sihtotstarve – ühiskondlike ehitiste maa 100%, pindala 12 950 m2, mille reaalosaks on neljakorruseline koolihoone, milles kasulikku pinda 3556,2 m2 ja kahekorruseline töökoda-ladu-garaaž, milles kasulikku pinda 410,7 m2, samuti tara, asfaltbetoonteed 4800 m², soojusarvesti ja soojussõlm, kinnistu bilansiline kogumaksumus 248 891,85 eurot.

Uus Maa Kinnisvarabüroo poolt seisuga 02.11.2006.a. tehtud eksperthinnangu kohaselt oli kinnistu Raudsilla tn 1, Narva, turuväärtus 6 500 000 krooni.

28.06.2007 võttis Narva Linnavolikogu vastu otsuse nr 320 „Linnavara võõrandamine (kinnistu Raudsilla 1, Narva)” eelläbirääkimistega pakkumise korras alghinnaga 15 000 000 krooni, enampakkumise osavõtutasu oli 10 000 krooni ja tagatisraha  650 000 krooni. Kinnistu võõrandamiseks peamiseks lisatingimuseks olid investeeringud varasse vähemalt 60 000 000 krooni ulatuses 5 aasta jooksul müügilepingu sõlmimisest vastavalt ostja poolt pakutud graafikule.

Narva Linnavalitsuse Linnavara- ja Majandusamet kuulutas kolmel korral välja enampakkumised kinnistu Raudsilla tn 1, Narva võõrandamiseks. Seoses sellega, et eelläbirääkimistega pakkumised olid tunnistatud nurjunuks, tekkis vajadus muuta kinnistu võõrandamise tingimusi.

21.10.2010 Narva Linnavolikogu otsusega nr 139 muudeti kinnistu Raudsilla tn 1, Narva, võõrandamise lisatingimused ostja poolt omandatud varasse investeerimise osas, nähes ette investeeringud varasse ostja pakutud suuruses ja tähtaegadel.

2010.a. kuulutas Narva Linnavalitsuse Linnavara- ja Majandusamet välja enampakkumised kinnistu Raudsilla tn 1, Narva võõrandamiseks. Määratud tähtajaks ei laekunud ühtki ostupakkumist ning eelläbirääkimistega pakkumine tunnistati jälle nurjunuks.  

Ober-Haus Kinnisvarafirma poolt seisuga 31.12.2010.a. tehtud eksperthinnangu kohaselt on kinnistu Raudsilla tn 1, Narva, turuväärtus 5 253 487 krooni (335 759 eurot).

28.04.2011 Narva Linnavolikogu otsusega  nr 67 kinnistu Raudsilla tn 1, Narva, kehtestati kinnistu Raudsilla tn 1, Narva, võõrandamise alghinnaks 1 000 000 eurot, enampakkumise osavõtutasu oli 640 eurot ja tagatisraha  33 575 eurot.
Keskkonnaministri 11.09.2013 otsusega nr 896 anti välja luba munitsipaalomandisse antud kinnistu aadressil Raudsilla tn 1, Narva linn võõrandamiseks eelläbirääkimistega enampakkumise korras.  .

10.10.2013 ja 10.01.2014 kuulutas Narva Linna Arenduse ja Ökonoomika Amet (Narva Linnavalitsuse Linnavara- ja Majandusameti õigusjärglane) välja eelläbirääkimistega pakkumise linnavara – Narvas Raudsilla tn 1 asuva kinnistu võõrandamiseks. Määratud tähtaegadeks ei laekunud ühtki ostupakkumist ning eelläbirääkimistega pakkumine tunnistati mõlemal korral nurjunuks. 

Eri Kinnisvara büroo poolt seisuga 31.12.2013.a. tehtud eksperthinnangu kohaselt on kinnistu Raudsilla 1, Narva, turuväärtus 345 000 eurot.
Linnavara võõrandamise ebaõnnestumist arutati Narva Linnavalitsuse 11.06.2014 toimunud linnavarakomisjoni koosolekul (protokoll nr 6). Komisjon, võttes arvesse asjaolu, et eelläbirääkimistega  pakkumine  tunnistati mõnel korral nurjunuks ostupakkumiste puudumise tõttu, peab võimalikuks alandada Raudsilla tn 1 kinnistu müügihinda 15 % võrra  ja soovitab Narva Linna Arenduse ja Ökonoomika Ametil võõrandada Narvas aadressil  Raudsilla tänav asuv kinnistu eelläbirääkimistega pakkumise korras alghinnaga 850 000,00 eurot (kaheksasada viiskümmend tuhat) eurot.
2. Õiguslikud alused
Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” (edaspidi nimetatud ka Kord) §4 lg. 1 kohaselt võib linnavara võõrandada, kui vara ei ole vajalik avalikuks otstarbeks ega linna valitsemiseks 

Korra § 9 lg 1 kohaselt linnavara võõrandamise otsus võetakse vastu kinnisvara ja vallasvara suhtes bilansilise maksumusega 64 000 eurot ja enam linnavolikogu poolt.

Korra §13 kohaselt toimub linnavara tasu eest võõrandamine avalikul enampakkumisel  või  eelläbirääkimistega pakkumisel. 
Korra §23 kohaselt osavõtutasu suurus ei tohi ületada 1600 eurot, tagatisraha suurus võib olla kuni 10% võõrandatava vara eksperthinnangust.
Korra §50 kohaselt linnavara võõrandamine eelläbirääkimistega pakkumise korras viiakse läbi juhul, kui teatud lisatingimuste täitmine on samavõrd tähtis kui ostuhind.

Korra §72 kohaselt linnavara müügilepingu ja linnavara müügilepingu muutmise lepingu notariaalse tõestamisega seotud kulud, samuti vara riiklikes registrites registreerimisega seotud kulud kannab ostja. 

Korra §75 kohaselt juhul, kui linnavara võõrandatakse lisatingimuste kehtestamisega investeerimis- või muude kohustuste näol, peab müügilepingus olema märgitud, et nimetatud vara edasine võõrandamine või koormamine võib toimuda ainult Narva linna kirjalikul nõusolekul, mis vormistatakse linnavalitsuse vastava korraldusega. Hooneregistrisse ja kinnistusraamatusse peavad olema võõrandamise või koormamise ning tagasiostuõiguse kohta tehtud linna nõusolekut tõendavad kanded.

Tulenevalt Korra §-st 70 enampakkumise nurjunuks tunnistamisel Korra §-de 27; 31;48; 63 ja 68 nimetatud juhtudel kuulutab võõrandamise korraldaja ühe kuu jooksul välja uue enampakkumise või teeb sama aja jooksul võõrandamise otsustajale ettepaneku võõrandamise tingimuste muutmise kohta.
Seega esinevad kõik käesoleva otsuse vastuvõtmiseks vajalikud asjaolud ja käesoleva otsuse vastuvõtmine on Narva Linnavolikogu pädevuses.

Seoses sellega, et 28.06.2007 Narva Linnavolikogu otsus nr 320 „Linnavara võõrandamine (kinnistu Raudsilla 1, Narva)” oli korduvalt muudetud, otstarbekalt on võtta vastu uus haldusakt kinnistu Raudsilla tn 1, Narva, võõrandamise kohta.
3. Otsus
3.1. Võõrandada Narva Linna Arenduse ja Ökonoomika Ameti  (registrikood 75029524) bilansis olev linnavara – kinnistu aadressil Raudsilla tn 1, Narvas, katastritunnus 51101:007:0032, kinnistusregistriosa nr 3404709, maa-sihtotstarve – ühiskondlike ehitiste maa 100%, pindala 12 950 m2, mille reaalosaks on neljakorruseline koolihoone, milles kasulikku pinda 3 556,2 m2,  ja kahekorruseline töökoda-ladu-garaaž, milles kasulikku pinda 410,7 m2, samuti tara, asfaltbetoonteed 4 800 m2, soojusarvesti ja soojussõlm bilansilise kogumaksumusega 248 891,85 eurot eelläbirääkimistega pakkumise korras alghinnaga  850 000,0 (kaheksasada viiskümmend tuhat) eurot.

3.2.   Kehtestada järgmised võõrandamise lisatingimused:
3.2.1. maa sihtotstarbe muutmise võimalus sihtotstarbeks elamumaa, ärimaa, ühiskondlike hoonete maa; 

3.2.2. detailplaneeringuga seotud riskid jäävad ostja kanda; 

3.2.3. investeerimiskohustuse mittetäitmisel või mitteõigeaegsel täitmisel rakendatakse trahvi 10% (kümne protsendi) ulatuses tähtajaks tegemata investeeringute summalt;
3.2.4 trahvi tasumine ei vabasta ostjat endale võetud lisatingimuste täitmisest;
3.2.5 ostja poolt lepingutingimuste (sh lisatingimuste täitmise tähtajad, heakorrastamise kohustus) olulisel rikkumisel on linnal õigus lepingust taganeda ning  teostada lepingu objekti  tagasiostuõigus hinnaga, millega see müüdi; 

3.2.6 enne müügilepingu sõlmimist kohustub ostja esitama pangagarantii (10% ostusummalt – trahvi tagamiseks). 

3.2.7 ostuhind tuleb tasuda täies ulatuses enne müügilepingu sõlmimist. Lepingu sõlmimisega seotud notaritasu ja riigilõivu tasub ostja; antud vara edasine võõrandamine või koormamine võib toimuda ainult Narva linna kirjalikul nõusolekul.
3.2.8 uute hoonete ehitamise korral või kinnistu oluliseks osaks olevate hoonete ümberehitamise korral Muinsuskaitseameti soovitatud piirangute järgmine;

3.2.9 investeeringud varasse vastavalt ostja poolt pakutud graafikule;

3.2.10 trahvi tasumine ei vabasta ostjat endale võetud kohustuste täitmisest;
3.3. Kehtestada enampakkumise osavõtutasu 640 (kuussada nelikümmend) eurot ja tagatisraha 33 575 (kolmkümmend kolm tuhat viissada seitsekümmend viis) eurot”.
4. Rakendussätted
4.1. Narva Linnavolikogu kantseleil teha otsus teatavaks Narva Linnavalitsusele.

4.2. Otsus jõustub seadusega sätestatud korras.
4.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

        ___.07.2014 nr _______ 

Linnavara võõrandamine (kinnistu Raudsilla tn 1, Narva)
Narva Linnavalitsus võtab vastu protokollilise otsuse:
1. Taotleda Narva Linnavolikogult otsuse vastuvõtmist Linnavara võõrandamise (kinnistu Raudsilla tn 1, Narva) kohta vastavalt lisatud Narva Linnavolikogu otsuse eelnõule. 
2. Volitada Narva linnavalitsuse abilinnapead Maksim Volkovit antud küsimust ette kandma Narva Linnavolikogu istungil.

